CELEX: 62014CN0148
Language: mt
Date: 2014-03-31 00:00:00
Title: Kawża C-148/14: Talba għal deċiżjoni preliminari mressqa mill-Bundesverwaltungsgericht (il-Ġermanja) fil- 31 ta’ Marzu 2014 – Ir-Repubblika Federali tal-Ġermanja vs Nordzucker AG

21.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 235/2
            
         Talba għal deċiżjoni preliminari mressqa mill-Bundesverwaltungsgericht (il-Ġermanja) fil-31 ta’ Marzu 2014 – Ir-Repubblika Federali tal-Ġermanja vs Nordzucker AG
   (Kawża C-148/14)
   2014/C 235/03
   Lingwa tal-kawża: il-Ġermaniż
   
      Qorti tar-rinviju
   
   Bundesverwaltungsgericht
   
      Partijiet fil-kawża prinċipali
   
   
      Rikorrenti: Ir-Repubblika Federali tal-Ġermanja
   
      Konvenuta: Nordzucker AG
   
      Parti oħra fil-proċedura: ir-rappreżentant tal-interessi tal-Bund quddiem il-Bundesverwaltungsgericht [Bundesinteresses beim Bundesverwaltungsgericht]
   
      Domanda preliminari
   
   L-Artikolu 16(3) u (4) tad-Direttiva 2003/87 (1) għandu jiġi interpretat fis-sens li għandha tiġi imposta l-multa fuq l-eċċess tal-emissjonijiet ukoll meta l-operatur, mhux iktar tard mit-30 ta’ April ta’ sena partikolari, ikun radd lura numru ta’ kwoti li jikkorrispondi għall-kwantità totali ta’ emissjonijiet indikata fid-dikjarazzjoni tiegħu rigward l-emissjonijiet iġġenerati fis-sena preċedenti permezz tal-installazzjoni u meqjusa bħala sodisfaċenti mill-verifikatur, iżda l-awtoritajiet kompetenti jikkonstataw madankollu, wara t-30 ta’ April, li l-kwantità totali tal-emissjonijiet indikata f’din id-dikjarazzjoni vverifikata ġiet, b’mod inkorrett, iddikjarata bin-nieqes, li d-dikjarazzjoni ġiet korretta u li l-operatur radd lura l-kwoti supplimentari skont terminu ġdid?
   
      (1)  Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE; ĠU Edizzjoni Speċjali bil-Malti, Kapitolu 15, Vol. 7, p. 631.